**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Ιωάννου Μεταξα & Βασ. Παύλου**

**15236, Πεντέλη**

**Ημερομηνία : 17/01/2018**

**Αρ. Πρωτ.: 49, 17/01/2018**

**Ε Κ Δ Η Λ Ω Σ Η Ε Ν Δ Ι Α Φ Ε Ρ Ο Ν Τ Ο Σ**

**Θέμα: Πρόσκληση εκδήλωσης ενδιαφέροντος για απασχόληση συνεργατών στο πλαίσιο αναγκών των έργων GEO CRADLE, RECAP, MARINE EO, NEXTGEOSS, EMS, EXCELSIOR, EOPEN, EFFIS και Sentinels Rolling Archive Products User Access, Operations, Maintenance and Evolutions που υλοποιούνται από το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ.**

**Σχετ.:** Το απόσπασμα πρακτικού της 1130ης Συνεδρίασης της 26ης Οκτωβρίου 2017 με θέμα «Έγκριση προκήρυξης θέσεων ειδικών σε θέματα remote sensing και γεωπληροφορικής για τις ανάγκες τηλεπισκόπησης και πληροφορικής, στα πλαίσια των ερευνητικών έργων GEO CRADLE, RECAP, MARINE EO, NEXTGEOSS, EMS, EXCELSIOR, EOPEN, EFFIS και Sentinels Rolling Archive Products User Access, Operations, Maintenance and Evolutions, όπως προβλέπεται στα τεχνικά δελτία των έργων, ανάλογα με τις ανάγκες του κάθε έργου με Ε.Υ. τον Ερευνητή Α΄ΙΑΑΔΕΤ , Χ. Κοντοέ (Έγγραφο αριθ. πρωτ. 2844/20-10-2017)».

Σε συνέχεια του ανωτέρω σχετικού, το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ, στο πλαίσιο υλοποίησης των αναφερθέντων έργων, προσκαλεί τους ενδιαφερόμενους να υποβάλουν εκδήλωση ενδιαφέροντος για την κάλυψη θέσεων για ειδικούς σε θέματα remote sensing και γεωπληροφορικής, σύμφωνα με την παρακάτω προκήρυξη, στην οποία περιγράφεται το αντικείμενο των θέσεων.

**ΑΠΟΔΟΧΕΣ** : Κυμαινόμενες αναλόγως των προσόντων που ανταποκρίνεται στο επίπεδο του κάθε υποψηφίου.

**ΑΠΟΣΤΟΛΗ ΒΙΟΓΡΑΦΙΚΩΝ**: Τα βιογραφικά θα πρέπει απαραιτήτως να φέρουν αναγραφόμενο τον κωδικό της θέσης για την οποία εκδηλώνεται ενδιαφέρον και να **υποβάλλονται ηλεκτρονικά στον επιστημονικό υπεύθυνο του έργου, Δρ. Χαράλαμπο Κοντοέ στην ηλεκτρονική διεύθυνση** **kontoes@noa.gr** **και στην κα Ίλια Κανταρτζή (****ikantartzi@noa.gr****)**. Η πρόσληψη υποψηφίων θα γίνεται με την πάροδο του χρόνου αναλόγως των τρεχουσών αναγκών του έργου. Η πρόσληψη θα πραγματοποιηθεί κατόπιν συνέντευξης του υποψηφίου με τον ΕΥ του έργου και με απαραίτητη την προϋπόθεση ότι ο υποψήφιος δηλώνει πλήρως διαθέσιμος την χρονική στιγμή που οι ανάγκες του έργου το απαιτήσουν. Οι υποψήφιοι θα κληθούν σε συνέντευξη με την σειρά που θα λάβουν κατά την αξιολόγηση των βιογραφικών τους.

**ΕΠΙΣΥΝΑΠΤΟΜΕΝΑ ΕΓΓΡΑΦΑ :** Oι υποψήφιοι αναμένεται να υποβάλουν αναλυτικό βιογραφικό maximum έως 5 σελίδες.

**ΗΜΕΡΟΜΗΝΙΑ ΥΠΟΒΟΛΗΣ**: Οι υποψήφιοι πρέπει να υποβάλουν τα βιογραφικά τους το αργότερο έως τις **15/02/2018 (καταληκτική ημερομηνία)**.

**ΠΕΡΙΓΡΑΦΗ ΘΕΣΗΣ – ΠΡΟΣΟΝΤΑ ΥΠΟΨΗΦΙΩΝ:**

**Ειδικοί σε θέματα τηλεπισκόπησης και εφαρμογές Πληροφορικής (ΚΩΔΙΚΟΣ ΘΕΣΗΣ: RS-IT001).**

Αντικείμενο προκήρυξης:

Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης του Εθνικού Αστεροσκοπείου Αθηνών το οποίο φιλοξενεί το Κέντρο Αριστείας BEYOND, έχει αναπτύξει τα τελευταία χρόνια τεχνολογίες αιχμής στη Δορυφορική Παρατήρηση της Γης και έχει καταφέρει να τοποθετηθεί ανάμεσα σε παραδοσιακά Ευρωπαϊκά ιδρύματα και φορείς του χώρου. Σε αυτό το πλαίσιο το Κέντρο διαχειρίζεται μια σειρά από Ευρωπαϊκά έργα χρηματοδότησης και έχει καταφέρει να δημιουργήσει μια σταθερή ομάδα τριάντα περίπου επιστημόνων.

Απαραίτητα προσόντα:

* Πτυχιούχος πανεπιστημιακής εκπαίδευσης (ΑΕΙ), τμήματος Τοπογραφίας, Πληροφορικής ή Γεωπληροφορικής, σχολής Τοπογράφου μηχανικού, Ηλεκτρολόγων Μηχανικών & Μηχανικών Υπολογιστών ή παρεμφερούς εξειδίκευσης.
* Πολύ καλή γνώση σε θέματα Τηλεπισκόπησης, επεξεργασίας δεδομένων εικόνας από διαφορετικούς αισθητήρες και πλατφόρμες (εναέριες/δορυφορικές ), και αξιοποίησης των δεδομένων σε εφαρμογές με έμφαση στο περιβάλλον (επίγειο, θαλάσσιο, φυσικά οικοσυστήματα, φυσικές καταστροφές, κλπ),
* Γνώσεις και εμπειρία στον προγραμματισμό και ανάπτυξη προϊόντων γεωπληροφορικής, ή/και στην ανάπτυξη διαδικτυακών εφαρμογών διάχυσης προϊόντων τηλεπισκόπησης και γεωχωρικών πληροφοριών (Web GIS Systems), και γενικότερα σε θέματα Remote Sensing και GIS.
* Καλή γνώση και εργασιακή εμπειρία στην σχεδίαση, στον προγραμματισμό και ανάπτυξη αλγορίθμων και εφαρμογών επιπέδου back-end που χρησιμοποιούν τα δεδομένα πολλαπλών πηγών και αισθητήρων (π.χ. από δορυφόρους, μη επανδρωμένες πλατφόρμες, επίγεια δίκτυα) σε συνδυασμό με γεωχωρικά δεδομένα και χρήση κατάλληλων μοντέλων και μεθόδων/εργαλείων επεξεργασίας..
* Καλή γνώση στην σχεδίαση, χρήση, και ανάπτυξη βάσεων δεδομένων, καθώς και στη διασύνδεση αυτών με εφαρμογές που θα συμβάλουν στην δημιουργία προστιθέμενης αξίας μέσα από την περαιτέρω αξιοποίησή τους.
* Πολλή καλή γνώση σε μια ή περισσότερες γλώσσες προγραμματισμού, όπως για παράδειγμα: C, C++, Python, Java, SQL., καθώς και σε άλλες γλώσσες προγραμματισμού, όπως για παράδειγμα PHP, JavaScript, Ruby, C#, Objective-C, κ.α., θα αξιολογηθεί κατάλληλα και σίγουρα θετικά.
* Xρήση βιβλιοθηκών, frameworks και εργαλείων διαχείρισης γεωχωρικών δεδομένων ανοιχτού κώδικα (π.χ. PostGIS DBMS, GDAL, Quantum GIS, OpenLayers) ή αντίστοιχων εμπορικών πακέτων (ArcGIS, ERDAS Imagine, ENVI) για την ανάπτυξη προϊόντων γεωπληροφορικής.
* Καλή γνώση στην χρήση και τον προγραμματισμό μέσω κάποιου συστήματος διαχείρισης Βάσεων Δεδομένων, όπως για παράδειγμα: PostgreSQL, MongoDB, κ.α.
* Πολύ καλή γνώση της Αγγλικής γλώσσας.

Προαιρετικά προσόντα που θα συνεκτιμηθούν:

* Κάτοχος μεταπτυχιακού διπλώματος.
* Αποδεδειγμένη δυνατότητα στην συγγραφή επιστημονικών εργασιών, αναφορών, και παραδοτέων στην Αγγλική γλώσσα
* Συμμετοχή σε επιστημονικά συνέδρια και παρουσίαση εργασιών στο τομέα που έχει αναπτύξει ο υποψήφιος στην προηγούμενη δραστηριότητά του